SET ปิดเช้าทะลุ 1,645 จุด รับแรงซื้อหุ้นขนาดกลาง-เล็กหนุน
SET ปิดเช้าบวก 8 จุด ทะลุ 1,645 จุด รับแรงซื้อหุ้นขนาดกลาง-เล็กหนุนหลังวานนี้ปรับตัวลงแรง บ่ายนี้ตลาดฯคงจะแกว่งไซด์เวย์ โดยมีแนวรับ 1,635 แนวต้าน 1,645-1,650 จุด
29 ธ.ค. 2564

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ปรับตัวขึ้นได้ดีกว่าที่คิดไว้ ทำให้ดูจะแข็งกว่าตลาดหุ้นในภูมิภาคเอเชียที่เคลื่อนไหวไซด์เวย์ออกด้านข้าง ซึ่งส่วนใหญ่ไปทางติดลบเล็กน้อย ทั้งนี้ดัชนีฯขึ้นทะลุ 1,645 จุดขึ้นไปได้ ทั้งที่ไม่ได้มีปัจจัยอะไรที่สร้าง Surprise เพียงแต่ตลาดฯได้แรงหนุนจากหุ้นขนาดกลางที่ปรับตัวขึ้นได้ดี อย่างหุ้น MAKRO เช้านี้ฟื้นตัวขึ้นหลังวานนี้ปรับตัวลงไป และหุ้นขนาดเล็กก็ฟื้นตัวได้หลังวานนี้ปรับตัวลงแรง
ส่วนวอลุ่มเทรดตลาดโดยรวมก็เบาบางลงหลังใกล้ปิดปี ซึ่งตลาดฯคลายความกังวลเกี่ยวเชื้อไวรัสโควิดสายพันธุ์โอมิครอน และรอการฟื้นตัวของเศรษฐกิจต่อไป ทั้งนี้ใกล้ปิดสิ้นปีทำให้ตลาดฯไม่ค่อยมีปัจจัยอะไร
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะแกว่งไซด์เวย์ โดยมีแนวรับ 1,635 จุด ส่วนแนวต้าน 1,645-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,399.47 ล้านบาท ปิดที่ 408.00 บาท ลดลง 32.00 บาท
KBANK มูลค่าการซื้อขาย 1,686.31 ล้านบาท ปิดที่ 142.50 บาท เพิ่มขึ้น 1.50 บาท
SCB มูลค่าการซื้อขาย 1,549.30 ล้านบาท ปิดที่ 127.00 บาท เพิ่มขึ้น 2.50 บาท
EA มูลค่าการซื้อขาย 1,148.80 ล้านบาท ปิดที่ 94.00 บาท เพิ่มขึ้น 1.00 บาท
MAKRO มูลค่าการซื้อขาย 1,026.47 ล้านบาท ปิดที่ 41.00 บาท เพิ่มขึ้น 1.00 บาท